CELEX: 62020TA0247
Language: et
Date: 2021-12-08 00:00:00
Title: Kohtuasi T-247/20: Üldkohtu 8. detsembri 2021. aasta otsus – JP versus komisjon (Dokumentidega tutvumine – Määrus (EÜ) nr 1049/2001 – Dokumendid, mis on seotud avaliku konkursiga EPSO/AD/363/18, mis korraldati administraatorite (AD 7) töölevõtmiseks maksustamise valdkonnas – Dokumentidega tutvumise taotluse piiramine – Dokumentidega tutvumise võimaldamisest osaline keeldumine – Määruse nr 1049/2001 artikli 4 lõige 3 – Otsustamisprotsessi kaitsev erand – Personalieeskirjade III lisa artikkel 6 – Konkursikomisjoni menetluse konfidentsiaalsus – Dokumentidega osalise tutvumise võimaldamine – Lepinguväline vastutus)

14.2.2022   
            
            
               ET
            
            
               Euroopa Liidu Teataja
            
            
               C 73/36
            
         
      Üldkohtu 8. detsembri 2021. aasta otsus – JP versus komisjon
      (Kohtuasi T-247/20) (1)
      
      (Dokumentidega tutvumine - Määrus (EÜ) nr 1049/2001 - Dokumendid, mis on seotud avaliku konkursiga EPSO/AD/363/18, mis korraldati administraatorite (AD 7) töölevõtmiseks maksustamise valdkonnas - Dokumentidega tutvumise taotluse piiramine - Dokumentidega tutvumise võimaldamisest osaline keeldumine - Määruse nr 1049/2001 artikli 4 lõige 3 - Otsustamisprotsessi kaitsev erand - Personalieeskirjade III lisa artikkel 6 - Konkursikomisjoni menetluse konfidentsiaalsus - Dokumentidega osalise tutvumise võimaldamine - Lepinguväline vastutus)
      (2022/C 73/42)
      Kohtumenetluse keel: inglise
      
         Pooled
      
      
         Hageja: JP (esindajad: advokaadid S. Rodrigues ja A. Champetier)
      
         Kostja: Euroopa Komisjon (esindajad: C. Ehrbar ja D. Milanowska)
      
         Ese
      
      Esiteks ELTL artikli 263 alusel esitatud nõue tühistada komisjoni 24. veebruari 2020. aasta otsus C(2020) 1195 (final), mis puudutab dokumentidega tutvumise kordustaotlust Euroopa Parlamendi ja nõukogu 30. mai 2001. aasta määruse (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331) alusel, ja teiseks ELTL artikli 268 alusel esitatud nõue mõista välja hüvitis hagejale tekitatud mittevaraline kahju eest.
      
         Resolutsioon
      
      
                  1.
               
               
                  Tühistada komisjoni 24. veebruari 2020. aasta otsus C(2020) 1195 (final), mis puudutab dokumentidega tutvumise kordustaotlust määruse (EÜ) nr 1049/2001 alusel, selles osas, milles JP-l ei võimaldatud tutvuda konkursi EPSO/AD/363/18 raames küsimustega, mis sisaldusid asjaomase valdkonnaga seotud vestluse käigus hageja antud vastustele hindajate poolt antud hinnangu (dokument nr 1) osades „Anchor“ ja rubriikides „Possible questions“, ning osas, milles tal ei võimaldatud tutvuda küsimustega, mis sisaldusid üldvõimetele ja –oskustele keskendunud vestluse käigus hageja antud vastustele hindajate poolt antud hinnangu (dokument nr 2) rubriikides „Situation 1“, „Situation 2“ ja „Situation 3“.
               
            
                  2.
               
               
                  Jätta hagi ülejäänud osas rahuldamata.
               
            
                  3.
               
               
                  Jätta poolte kohtukulud nende endi kanda.
               
            
         (1)  ELT C 222, 6.7.2020.